CELEX: 62021TN0522
Language: et
Date: 2022-06-20 00:00:00
Title: Kohtuasi T-522/21: 18. jaanuaril 2022 esitatud hagi – XH versus komisjon

20.6.2022   
            
            
               ET
            
            
               Euroopa Liidu Teataja
            
            
               C 237/55
            
         
      18. jaanuaril 2022 esitatud hagi – XH versus komisjon
      (Kohtuasi T-522/21)
      (2022/C 237/72)
      Kohtumenetluse keel: inglise
      
         Pooled
      
      
         Hageja: XH (esindaja: advokaat K. Górny-Salwarowska)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 24. novembri 2020. aasta otsus, mis puudutab keeldumist parandada hageja Sysper 2 faili ning mis jäeti muutmata otsusega nr R/125/21, mille ametisse nimetav asutus tegi 16. juunil 2021 vastuseks kaebusele, mille hageja esitas 22. veebruaril 2021;
               
            
                  —
               
               
                  tühistada 12. novembri 2020. aasta otsus (IA nr 32-2020), mis puudutab hageja nime 2020. aastal edutatud ametnike nimekirja kandmata jätmist ning mis jäeti muutmata otsusega nr R/80/21, mille ametisse nimetav asutus tegi 8. juunil 2021 vastuseks kaebusele, mille hageja esitas 5. veebruaril 2021;
               
            
                  —
               
               
                  hüvitada hagejale tekitatud kahju; (1)
                  
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et on rikutud õigusnormi ning vaidlustatud edutamismenetlused ei olnud nõuetekohased: otsuse C(2013)8968, millega kehtestatakse personalieeskirjade artikli 45 üldised rakendussätted, rikkumine; personalieeskirjade artikli 45 lõike rikkumine arvestades Euroopa Liidu põhiõiguste harta artiklit 7, ning teenete tegelikult võrdlemata jätmine.
               
            
                  2.
               
               
                  Teine väide, et on tehtud ilmne hindamisviga, kohaldades personalieeskirjade artiklis 45 ette nähtud edutamiskriteeriume, arvestades Euroopa Liidu põhiõiguste harta artiklit 7.
               
            
         (1)  Hagiavalduses on esitatud kahte tüüpi kahju hüvitamise nõue: 25 000 eurot mittevaralise kahju eest ning 50 000 eurot hageja väidetava varalise kahju eest.